Københavns Adresseavis, 1769-11-20
Undvigte. Den 15 hujus er en Soldater=Kone af Hans Majestæt Kongens Regiment, ved Navn Christiana Helmer, formedelst beganget Tyverie, herfra undviget. Samme er fød i Devel i Sachsen, omtrent 28 Aar gl. har blaae Øyne, sorte Haar, er langagtig og rød af Ansigt, middelmaadig af Væxt, smal af Taille, og foregiver, at hendes Mand er deserteret til Sverrig, Ved Undvigelsen havde hun paa en rød Klædes Trøye, og af det stiaalne et hiemgiort Skiørt med røde, grønne, brune og hvide Striber udi, samt en blaa Silke Hue med nægte Guld=Tresser. Jblant de stiaalne Sager befinder sig et Cattuns Skiørt med hvild Bund og Violette Blommer; En mørk Cattuns Kofte med grønne Knapper, og 1 Dito Forklæde med Bord og sorte Pletter udi, som hun formodentlig paa Veyen til Antræk vil betiene sig af. Saavidt man har Efterretning, er hun, imellem Roeskilde og Ringsted i Over-Drevs Kroe, kommen i Selskab, med en Muur=Svend, som efter egen Sigelse agtede sig til Aarhuus i Jylland, med ham fra Kroen gaaet bort, og efter Formodning taget Veyen til Callundborg. Thi ombedes enhver, som dette Qvinde=Menneske maatte forekomme, hende at anholde, og saadant Regimentet tilkiendegive, da hun skal besørges afhentet, og de gjorde Bekostninger erstattede. For en 14ten Dage eller 3 Uger siden, saavidt man om Tiden har faaet at vide, haver 2de af det Kongelig Kiøbenhavnske Communitets unge Reserva Mandskab bortsneget sig fra Godset, uden at give tilkiende hvorhen, eller haft enten Tilladelse eller Skudsmaal med mindre det er falsk, og saaledes undvigt begge uden allerringeste beføyet Aarsag nemlig: den Ene navnlig Ole Espensen af Anders Andersens Læg i Høng, 23 a 24 Aar gammel, fød ved Ørresøe=Mølle i Jorløse Sogn, og som tiente Degnen i Hong, men til sidstafvigte Michaeli skulle have tient Bønden Mads Olsen i Tiørnelunde, der til sig og havde hentet hans Kiste, hvoraf Karlen en Dags Tid derefter siges at have taget en rød Trøye, men derefter lod sig ikke meere see, eller kom i Tieneste. Dette Menneske er maadelig høy, rundagtig og rødmoset i Ansigtet, noget blaatagtig om Næsen, et sort brusende Haar og gandske kort Hals, hvad han havde iført sig ved Undvigelsen haves ingen Kundskab om. Den Anden navnlig Niels Hansen af Communitets Bonden Jens Christensens Læg i Gierløv 22 Aar gammel fød i Hallenslev, (en Broder til den, som afvigte Aar blev efterlyst ved Navn Søren Hansen, der havde givet sig til Dragoner ved det Schlesvigske Regiment, men blev reclammeret og givet tilbage til Godset) som tiente Christopher Hansen her i Tiørnelunde, hvor han skulle have forblevet til Nyt=Aar 1770, men den 15de Passato, efterat han den 13de foran havde ved Bonden Mads Olsens dumdristige Hielp bortført sin Kiste og Tøy aldeles uden mindste Føye af sin Tieneste undvigt og vides ikke hvor er: Ved Undvigelsen havde han paa sig en gammelt rød Trore og en nye Vadmels hviid Trøye, hvide Skind Buxer, hvide Strømper, Skoe paa Beenene og Hat paa Hovedet, af Statur maadelig høy et guulagtigt Haar, langagtig og noget fregnet i Ansigtet, Keithaandet, samt foregav ikke at kunde vel høre. Efter vis Formodning formeenes disse begge, som ellers forhen fra Godset for rum Tiid siden har været undvigt, dog hver paa sin Tiid, skulle nu være gaaet til Kiøbenhavn eller Amager=Land; Thi bliver forbemeldte 2de Karle Ole Espensen og Niels Hansen, foruden den af Prædikestoelen i Følge allernaadigste Forordning skeede Lysning, saavel i de til Forsendelse med Posten allene priviligerede Kiøbenhavnske Tidender herved 3de Postdage efterlyst, som og udi Addresse=Contoirets Efterrretninger allertienestlig anmodende enhver, i sær De Herrer Geistlige om disse ulovlig Undvigte skulle antreffes, de da maatte anholdes og saadant vorde mig behagelig indberettet hertil Tiørnelunde ved Slagelse med Posten, eller paa Communitetets SkriverStue i Kiøbenhavn, da alle Udlæg og anvendende Omkostninger i den henseende skal vorde vedbørlig erstattet, ligesom det er heller formodes at disse som saaledes uden lovlig Pas og Skudsmaal enten i Tieneste antages eller i Sognerne fordrages, med mindre Vedkommende som deri befindes skyldig endelig vil paadrage sig den Uleylighed og Tiltale Hans Majestæts Lov og Forordninger allernaadigst bevilger. Tiørnelunde den 6 November 1769. C. Nissen.